Αρμπάνα Τζάρα

Η Αρμπάνα Τζάρα (αλβανικά: Arbana Xharra) είναι Αλβανίδα δημοσιογράφος από το Κόσοβο. Έχει λάβει κατά τη διάρκεια της καριέρας της αρκετές βραβεύσεις για τη δημοσιογραφική της δουλειά, ενώ το 2015, βραβεύθηκε με το βραβείο International Women of Courage, από το Στέιτ Ντιπάρτμεντ. Η Τζάρα, ξεκίνησε τη δημοσιογραφία το 2001. Ξεκίνησε να εργάζεται στην πρώτη ανεξάρτητη κοσοβαρική εφημερίδα, Koha Ditore, μεταξύ το 2006 και το 2007. Αργότερα, άρχισε να συνεισφέρει και στο Balkan Insight, ενώ έκτοτε εργάζεται στην Zëri, ως αρχισυντάκτρια. 

Η Τζάρα πιστεύει ότι η δημοκρατία για να ευοδοθεί, πρέπει να υπάρχει η δυνατότητα έρευνας στις δημόσιες υποθέσεις. Το 2006, είχε γράψει αρκετά τεύχη, στα οποία ερευνούσε τα κρατικά έξοδα, μεταξύ άλλων. Το 2007, είχε ασχοληθεί με τον πληθωρισμό και τις αποθήκες τροφίμων. Το 2010, έκανε μια έρευνα για το πώς χρησιμοποιούνται τα κέρδη της κρατικής εταιρείας τηλεφωνίας Telekomi i Kosovës, καθώς επίσης και τις σχέσεις πολιτικών με επιχειρηματιών. Το 2012, η Τζάρα αντιμετώπισε νομικά μέτρα, όταν ήθελε να αναφέρει ότι η κυβέρνηση ήταν διεφθαρμένη και συνεργαζόταν με επιχειρηματίες. Αθωώθηκε από το δικαστήριο το οποίο στην απόφαση του ανέφερε ότι η δημοσιογράφος δεν είχε παραβιάσει τον Κώδικα Δεοντολογίας για τα έντυπα μέσα ενημέρωσης του Κοσσυφοπεδίου.

Το 2012 η Τζάρα ξεκίνησε μια έρευνα, που κράτησε 18 μήνες, για την αύξηση των θρησκευτικών δραστηριοτήτων, μετά την διάλυση της Γιουγκοσλαβίας. Ο θρησκευτικός εξτρεμισμός, αναφέρει, ότι έχει αρνητικά αποτελέσματα στην κοινωνία. Με αυτήν την έρευνα ανακάλυψε ότι ισλαμιστικές εξτρεμιστικές δυνάμεις της χώρας, συνδέονται με τρομοκράτες, και βοήθησε την κυβέρνηση στις προσπάθειές της να αντιμετωπίσει το πρόβλημα. Τότε, άρχισε να δέχεται απειλητικά μηνύματα για τη ζωή της, χωρίς η αστυνομία, όμως, να μπορέσει να κάνει κάτι. Γεγονός που κατέληξε να δεχτεί σωματική επίθεση λίγο έξω από το σπίτι της.Human Rights Watch, "On May 12, 2017 she was physically attacked and brutally bitten close to her home. A Difficult Profession. Media Freedom Under Attack in the Western Balkans". July 2015, 978-1-6231-32576 Το 2017, παραιτήθηκε από την εφημερίδα Zëri και εντάχθηκε στο Δημοκρατικό Κόμμα Κοσόβου. Η Τζάρα, μεταξύ άλλων έχει βραβευτεί τρεις φορές με το UNDP Prize και μια φορά με το Balkan Fellowship for Journalistic Excellence,.

 Παραπομπές 

 Εξωτερικοί σύνδεσμοι 

Κατηγορία:Κοσοβάροι
Κατηγορία:Δημοσιογράφοι